Pozdravljeni!

Kako poteka pouk na daljavo? So kakšne težave? Saj veste, da mi lahko kadarkoli pišete, kajne?

Od nekaterih učencev še vedno nisem dobila nadaljevanja ponedeljkove zgodbe. Prosim, da čimprej poskrbite za to.

V petek bomo imeli tehniški dan. Več o tem vam povem jutri.

Spodaj vam pošiljam učno snov za **četrtek**.

Lep pozdrav,

učiteljica Barbara

**ŠPORT**

Najprej se ogrej s pomočjo vaj, ki jih najdeš v priponki. Nato pa si privošči dolg sprehod. Vreme je zadnje dni tako lepo, da nas kar vabi v naravo.

**MATEMATIKA**

Danes bomo pri matematiki nadaljevali s prostornino. Vso razlago in naloge najdeš v PowerPoint predstavitvi.

**DRUŽBA**

Prejšnjo uro si si na strani Radovednih 5 ogledal in prebral vse o onesnaževanju okolja, odpadkih in recikliranju. Odpri učbenik na straneh 74 in 75 ter si oglej in preberi vse, kar se nahaja na teh dveh straneh. Nato prepiši zapis v zvezek (zapis najdeš v priponki).

**GLASBENA UMETNOST**

Sledi navodilom:

- prijavi se v portal Radovednih 5,

- v zgornjem desnem kotu klikni število 4 (to pomeni 4. razred),

- izberi glasbena umetnost,

- izberi interaktivno gradivo z multimedijsko vsebino (skrajno desno),

- preberi vse, kar piše na strani 5-5 (klikni tudi na ikoni filmski trak in slušalke).

Zapis, ki se nahaja v priponki, prepiši v zvezek za GUM.